**Univerzitet u Istočnom Sarajevu**

**Elektrotehnički fakultet**

Predmet: **Internet tehnologije i programiranje**

Akademska godina: **2020/2021**

Student: **Nedeljko Ilić, Anđela Andrijašević**

**Projektni zadatak**

**Realizacija veb aplikacije za rezervacije hotela**

Potrebno je realizovati veb aplikaciju koja će omogućiti rezervaciju smještaja u hotelima. Aplikacija treba da ima tri tipa korisnika, administratore, menadžere hotela i obične korisnike (potencijalne goste).

Administartor ima mogućnost da blokira korisnike koji su od strane drugih korisnika prijaveljni kao nepouzdani, dok korisnici na profilima drugih korisnika i hotela imaju mogućnost da ih prijave (i uz to ostave i komentar).

Prilikom registracije na sistem potrebno je omogućiti izbor tipa korisnika. Ukoliko korisnik odabere tip „menadžer hotela“ onda unosi lične podatke i podatke o hotelu, i ovaj korisnik automatski postaje menadžer datog hotela. Ukoliko odabere tip „korisnik“ onda unosi samo svoje lične podatke i dobija rolu korisnika na sistemu. Za oba tipa korisnika potrebno je nakon registracije izvršiti potvrdu preko email adrese (preporučuje se korištenje mailtrap.io, nije obavezno).

Menadžer hotela može da nakon registracije dodaje i druge hotele na svoj nalog (za koje je on takođe menadžer).

Korisnik treba da ima polja ime, prezime, email, broj telefona i adresa.

Hotel treba da ima naziv, adresu, slike, smještajni kapacitet (broj osoba), broj zvjezdica, dnevnu cijenu, da li ima parking, internet, doručak (opciono dodati i druga polja ako se za njih ukaže potreba). Hotel takođe treba da osim adrese u pisanom formatu sadrži i koordinate koje je potrebno prikazati i na mapi na stranici sa detaljima hotela.

Na stranici koja prikazuje detalje hotela potrebno je prikazati sve termine u kojima je hotel rezervisan i onemogućiti korisnicima da izvrše rezervacije koje se preklapaju sa već rezervisanim terminima.

Korisnici treba da imaju mogućnost pretrage hotela (po svim poljima koja ima hotel, osim slika), kao i mogućnost rezervacije istog pri čemu unose datum prijave i odjave iz hotela.

Takođe potrebno je implementirati i brisanje (otkazivanje) rezervacije.

Korisnik na svom profilu treba da ima funkcionalnost da vidi sve svoje rezervacije (prošle i aktivne). Menadžer hotela za svaki hotel treba da ima mogućnost prelgeda svih rezervacija (prošlih i aktivnih) sa pretragom po datumu (od, do) kao i mogućnost njihovog izvoza u PDF (dokument treba da sarži zaglavlje sa informacijama o hotelu i vrijeme generisanja).

Korisnici kojima je istekla rezervacija na stranici hotela treba da imaju mogućnost da ostave komentar i ocijene hotel, a iz tih ocjena potrebno je formirati ocjenu hotela koja će se prikazivati zajedno sa ostalim podacima o hotelu.

Potrebno je implementirati jednostavan sistem razmjene poruka između korisnika (potencijalni gosti) i hotela (menadžera hotela).